[Директории в акаунта](/bg/kb/view/direktorii_v_akaunta "Директории в акаунта")

 Съществуват няколко директории, които се намират на най-високо ниво във вашия хостинг акаунт:

/awstats - Тази директория съдържа информация, която AWStats генерира при анализ на Apache логовете. Моля, имайте предвид, че ако не сте включили AWStats от секция Статистика в Контролния панел, тази директория няма да присъства.


/backup - Тази директория съдържа архивите на вашия хостинг акаунт, които сте създали в секция Архив от Контролния панел. Архивите, които се намират в /backup/temporary се изтриват автоматично три дни, след като са създадени.


/logs - Тук се намират логове от Apache сървъра. Тези файлове съдържат информация за посещенията на вашия сайт.


/private - Тази директория е достъпна само през FTP и Контролния панел. Съдържанието не може да бъде видяно през уеб браузър. Вашите скриптове могат да я използват, за да съхраняват например поверителна информация.


/stats - Софтуерът за статистики, Webalizer,  запазва в тази директория информацията, която съдържа генерирани отчети и подробни данни за посещенията на вашия сайт.


/www - Съдържанието на вашия сайт се намира в поддиректориите на /www. Например файловете на вашия сайт www.example.com са в директория /www/www. Ако имате поддомейн "family" (family.example.com), файловете се намират в /www/family.

Тези директории не могат да бъдат променени директно. През FTP можете да ги четете, но не и да ги преименувате или изтриете. Можете директно да промените файловете в поддиректориите на /www и тези в /private като използвате Файловия мениджър на Контролния панел или FTP програма.В секция Архив на Контролния панел можете да управлявате вашите архиви. За да разархивирате данните от архива, използвайте секцията Възстановяване.
 